Izet Ibrahimi

Izet Ibrahimi (1 janar 1962) është një politikan shqiptar i pensionuar nga Kosova dhe ish-kryetar i komunës së Drenasit. Aktualisht është ligjërues.

 Biografia 
Izet Ibrahimi ka lindur në Zabeli të Poshtëm të Drenasit, Kosovë nga prindër shqiptarë . Shkollën e mesme e kreu në Prishtinë në vitin 1981,  më vonë vijoi Fakultetin e Gjeoshkencës dhe Teknologjisë të Universitetit të Prishtinës, nga i cili u diplomua në vitin 1986.

Ibrahimi u diplomua në Universitetin e Prishtinës në vitin 1986, ai u diplomua në inxhinieri. Në vitin 1995 regjistrohet në studimet pasuniversitare në Fakzltetin Xehetaro-Metalurgjik (tani Universiteti i Mitrovicës. Ka fituar titullin Master i Shkencave Teknike . Ibrahimi ka dorëzuar tezën e doktoraturës në vitin 2008 me titull “Mundësitë e shfrytëzimit të ferronikelit për prodhimin e materialeve ndërtimore”, duke e mbrojtur atë në Fakultetin e Gjeoshkencës dhe Teknologjisë të Universitetit të Prishtinës dhe ka marrë titullin akademik Doktor i Shkencave Teknike.

Ibrahimi ka shërbyer si kryetar i Sindikatës së Pavarur të “Ferronikelit”, kryetar i Këshillit Komunal për Financa, si dhe kryetar politik i UÇK-së në “Zonën Operative” të Drenasit .

Pas miratimit të Rezolutës 1244, ai bashkëthemeloi Partinë Demokratike të Kosovës (PDK) në Glogovac . Ai ishte anëtar i Bordit të Përgjithshëm për tre mandate. Në zgjedhjet e para demokratike pas luftës së Kosovës, ai kandidoi për kryetar të Komunës së Drenasit, duke fituar me një përqindje të miratimit prej mbi 90%.

Pas largimit nga PDK-ja, Ibrahimi themeloi “Nismën Qytetare për Drenas”, një lëvizje politike që kundërshtoi keqqeverisjen në Drenas. Pas tërheqjes së tij nga politika, ai tani është ligjërues në Fakultetin e Gjeoshkencës dhe Metalurgjisë të Universitetit të Mitrovicës. 

Ibrahimi është i martuar me Hanumshahe Zogajn, inxhiniere e gjeoshkencave, me të cilën ka tre fëmijë: Qëndrimin, Hekuranin dhe Erëzën.
 Referime 

Kategoria:Njerëz nga Drenasi
Kategoria:Njerëz që jetojnë
Kategoria:Lindje 1962
Kategoria:Absolventët e Universitetit të Prishtinës
Kategoria:Profesorë të Universitetit të Mitrovicës